cyanic-selkie/wikianc huggingface dataset:
Τζουντίτα Πάστα
Βιογραφία
Η Πάστα γεννήθηκε στις 26 Οκτωβρίου 1797 στο Σαρόνο (κατά άλλους στο Κόμο) της Λομβαρδίας από Ιταλούς Εβραίους γονείς. Ωστόσο, η εβραϊκή καταγωγή της δεν επιβεβαιώνεται με σιγουριά. Τα πρώτα μαθήματα μουσικής τα πήρε στον Καθεδρικό Ναό του Κόμο και στη συνέχεια σε ηλικία 15 ετών έγινε δεκτή στο Ωδείο του Μιλάνου, όπου σπούδασε με τους Giuseppe Scappa και Davide Banderali και αργότερα με τους Girolamo Crescentini και Ferdinando Paer. Το 1816 έκανε την πρώτη σκηνική της παρουσία στην πρεμιέρα της όπερας Le tre Eleonore του Scappa στο Teatro degli Accademici Filodrammatici του Μιλάνου. Αργότερα πρωταγωνίστησε σε τέσσερις όπερες στο Παρίσι, στο Théâtre Italien.
Το 1817 ακολούθησε η πρώτη της εμφάνιση στο Λονδίνο, η οποία δεν ήταν επιτυχής. Έτσι ξεκίνησε μαθήματα με τον Giuseppe Scappa τα οποία την προετοίμασαν για την επιτυχία της στη Βενετία το 1819. Αμέσως ακολούθησαν παραστάσεις στη Ρώμη, στο Μιλάνο, στην Τριέστη και το Παρίσι. Παράλληλα, η φωνή της είχε πλέον βελτιωθεί σημαντικά, ενώ το υποκριτικό της ταλέντο ξεπερνούσε τις φωνητικές της ικανότητες. Τα μετέπειτα χρόνια ακολούθησαν πολλές επιτυχείς παραστάσεις στο Λονδίνο, στο Παρίσι, στη Βιέννη, στο Μιλάνο και στη Νάπολη. Στο διάστημα αυτό πρωταγωνίστησε στην πρεμιέρα της όπερας Άννα Μπολένα του Ντονιτσέτι, καθώς και των Υπνοβάτις, Νόρμα και Βεατρίκη ντι Τέντα του Μπελίνι στο Μιλάνο.
Η Πάστα αποσύρθηκε μετά από μια σειρά παραστάσεων το 1841 και ξεκίνησε τη διδασκαλία. Τον Ιανουάριο του 1816 παντρεύτηκε τον τενόρο Giuseppe Pasta, με τον οποίο απέκτησαν και μία κόρη, το 1823. Στις 1 Απριλίου 1862 η Πάστα πέθανε ξαφνικά από ιογενή λοίμωξη στα 68.
Φωνή
Η Πάστα είχε φωνή που ήταν δύσκολο να διαχειριστεί η ίδια. Είχε ευρεία φωνή, καθώς αυτή εκτεινόταν από τις υψηλές νότες της υψιφώνου μέχρι τις χαμηλές της κοντράλτο.
Πηγές
Κατηγορία:Υψίφωνοι
Όλοι Λένε Σ' Αγαπώ
Το Όλοι Λένε Σ' Αγαπώ είναι μια αμερικανική μουσική κωμωδία του 1996 που γράφτηκε και σκηνοθετήθηκε από τον Γούντι Άλεν, ο οποίος πρωταγωνιστεί επίσης μαζί με την Τζούλια Ρόμπερτς, τον Άλαν Άλντα, τον Έντουαρντ Νόρτον, τη Ντρου Μπάριμορ, τη Γκάμπι Χόφμαν, τον Τιμ Ροθ, τη Γκόλντι Χον, τη Νατάσα Λυών και τη Νατάλι Πόρτμαν. Γυρισμένη στη Νέα Υόρκη, τη Βενετία και το Παρίσι, η ταινία περιλαμβάνει τραγούδια από ηθοποιούς που συνήθως δεν είναι γνωστοί για τη φωνή τους.
Το Όλοι Λένε Σ' Αγαπώ δεν τα πήγε καλά εμπορικά, αλλά είναι από τις πιο επιτυχημένες από τις μετέπειτα ταινίες του Άλεν, με τον κριτικό του Chicago Sun-Times Ρότζερ Ίμπερτ να το κατατάσσει ακόμη και ως μια από τις καλύτερες του Άλεν
Πλοκή
Τα συναισθήματα μιας εκτεταμένης οικογένειας ανώτερης κατηγορίας στο Μανχάταν ακολουθούν στο τραγούδι από τη Νέα Υόρκη στο Παρίσι και τη Βενετία. Διάφοροι φίλοι, εραστές, γνωστοί και συγγενείς ενεργούν, αλληλεπιδρούν και τραγουδούν στις τρεις πόλεις. Αυτοί οι άνθρωποι περιλαμβάνουν τους νέους εραστές Χόλντεν και Σκάιλαρ στο Μανχάταν. Τους του Σκάιλαρ, ο Μπομπ και η Στέφι, τον Τζο -πρώην σύζυγος της Στέφι. Τη ΝτιΤζέι, κόρη από τον γάμο του Τζο και της Στέφι. Τη Βον, μια κυρία που συναντά ο Τζο στη Βενετία και ένας πρόσφατα αποφυλακισμένος, ο Τσαρλς Φέρι, ο οποίος μπαίνει μεταξύ του Σκάιλαρ και της Χόλντεν, με αποτέλεσμα το χωρισμό τους.
Box office
Η ταινία κυκλοφόρησε θεατρικά στη Βόρεια Αμερική στις 8 Δεκεμβρίου 1996 σε τρεις κινηματγοράφους. Το άνοιγμα του Σαββατοκύριακου ήταν 131.678 $ (43.892 $ ανά οθόνη). Τα συνολικά έσοδα ήταν $9.759.200.
Κριτικές
Η ταινία έλαβε θετικές κριτικές. Στο Rotten Tomatoes, η ταινία έχει 79% "φρέσκια" βαθμολογία, βασισμένη σε 43 κριτικές, με μέση βαθμολογία 7,2 / 10. Η συναίνεση του ιστότοπου αναφέρει: "Ένα ευχάριστο, μολυσματικό μιούζικαλ, ο Woody Allen's Everyone Says I Love You είναι μερικές φορές άνισο, αλλά πάντα διασκεδαστικό." Η Janet Maslin έγραψε μια εξαιρετικά θετική κριτική στους New York Times, περιγράφοντας την ταινία ως "μια ευχάριστη και πνευματώδη συλλογή των αγαπημένων πραγμάτων του δημιουργού της ταινίας"
Βραβεία
Η ταινία προτάθηκε για το Καλύτερο Κινηματογράφο - Μουσική ή Κωμωδία στα 54α Βραβεία Χρυσών Σφαιρών.
Εξωτερικοί σύνδεσμοι
Κατηγορία:Ταινίες παραγωγής Miramax Films Κατηγορία:Ταινίες σε σενάριο Γούντι Άλεν Κατηγορία:Ταινίες γυρισμένες στη Βενετία Κατηγορία:Ταινίες γυρισμένες στο Παρίσι Κατηγορία:Ταινίες γυρισμένες στη Νέα Υόρκη Κατηγορία:Ταινίες σε σκηνοθεσία Γούντι Άλεν Κατηγορία:Αγγλόφωνες ταινίες Κατηγορία:Αμερικανικές αισθηματικές μουσικές ταινίες Κατηγορία:Αμερικανικές ρομαντικές κωμικές ταινίες Κατηγορία:Αμερικανικές μουσικές κωμικές ταινίες Κατηγορία:Αμερικανικές ταινίες Κατηγορία:Ταινίες του 1996
Ντεμόπολις
Η Ντεμόπολις (Demopolis) είναι κωμόπολη αλλά και ο μεγαλύτερος οικισμός της Κομητείας Μαρένγκο, στη δυτική Αλαμπάμα, στις ΗΠΑ. Σύμφωνα με την απογραφή του 2010, είχε 7.483 κατοίκους.
Η Ντεμόπολις είναι κτισμένη στην ανατολική όχθη του ποταμού Τόμπιγκμπη, κοντά στη συμβολή του με τον ποταμό Μπλακ Γουόριορ.
Ο οικισμός δημιουργήθηκε μετά την πτώση της Ναπολεόντειας Αυτοκρατορίας από ομάδα Γάλλων εξόριστων Βοναπαρτιστών και άλλων Γάλλων μεταναστών. Αυτοί της έδωσαν το όνομά της από την ελληνική γλώσσα, τον νεολογισμό Δημόπολις, που σημαίνει «Πόλη του Λαού», για να τιμήσουν τα δημοκρατικά ιδεώδη που ήθελαν να επικρατήσουν εκεί. Με την πρώτη κατοίκησή της να χρονολογείται από το 1817, η Ντεμόπολις είναι ένας από τους παλαιότερους συνεχώς κατοικούμενους οικισμούς σε ολόκληρη την Αλαμπάμα.
Αρχικός εποικισμός
Οι Γάλλοι εκπατρισμένοι, έχοντας οργανωθεί αρχικώς στη Φιλαδέλφεια, αιτήθηκαν από το Κογκρέσο των Ηνωμένων Πολιτειών να τους πωλήσει γη για να εγκατασταθούν. Το Κογκρέσο συγκατένευσε με πράξη του στις 3 Μαρτίου 1817, η οποία τους επέτρεπε να αγοράσουν 4 εκτάσεις στην Αλαμπάμα στην τιμή των 2 δολαρίων ανά έικρ (δηλαδή μισού σχεδόν δολαρίου ανά στρέμμα). Ακολουθώντας συμβουλή από έμπειρους Δυτικούς πιονιέρους, είχαν σκοπό να δημιουργήσουν εκεί αμπελώνες και ελαιώνες. Στις 14 Ιουλίου 1817, μια μικρή ομάδα πρωτοπόρων είχε ήδη εγκατασταθεί στην λευκή υψηλή όχθη (White Bluff) του Τόμπιγκμπη, στη σημερινή Ντεμόπολις, ιδρύοντας την «Αποικία της Αμπέλου και της Ελαίας» (Vine and Olive Colony).
Ο πλέον εξέχων και εύπορος μεταξύ των μεταναστών αυτών ήταν ο Κόμης Σαρλ Λεφέμπβρ-Ντενουέτ (Lefebvre Desnouettes), ανώτατος αξιωματικός του ιππικού, τραυματίας της Μάχης του Βατερλώ και θεωρούμενος ως ο καλύτερος φίλος του Ναπολέοντα. Υπήρχαν και άλλοι εξέχοντες στην ομάδα των Γάλλων, όπως ο υποστράτηγος βαρόνος Λαλεμάν, ο κόμης Μπερτράν Κλωζέλ και ο Ζοζέφ Λακανάλ. Οι περισσότεροι από αυτούς ελάχιστα ενδιαφέρονταν για τη λιτή και επαρχιώτικη ζωή του πιονιέρου, και πούλησαν τα μερίδιά τους στην Αποικία παραμένοντας στη Φιλαδέλφεια. Το 1818 η Αποικία είχε μόλις 69 οικιστές.
Δυστυχώς για αυτούς, μετά από μία τοπογραφική μελέτη τον Αύγουστο του 1818, πληροφορήθηκαν ότι η έκταση που μόλις είχαν καθαρίσει δεν βρισκόταν μέσα στην έκταση που περιελάμβανε η πράξη του Κογκρέσου, οπότε η Αποικία της Αμπέλου και της Ελαίας υποχρεώθηκε σύντομα να μετακομίσει. Η νόμιμη γη τους άρχιζε λίγο περισσότερο από ένα χιλιόμετρο προς τα ανατολικά. Αφού εγκατέλειψαν την Ντεμόπολις, ίδρυσαν σύντομα δύο άλλους οικισμούς, την Αιγκλβίλ (Aigleville) και την Αρκολά (Arcola).
Εγκατάσταση Αμερικανών
thumb|Η «Λευκή κρεμαστή όχθη» (White Bluff) στην Ντεμόπολις το 1903 Μόλις έμαθαν ότι η γη των Γάλλων βρισκόταν αλλού, Αμερικανοί έποικοι άρχισαν να αγοράζουν γρήγορα τις ιδιοκτησίες στην Ντεμόπολη, με την προοπτική να την καταστήσουν μεγάλο ποτάμιο λιμάνι. Συστήθηκε και σχετική μεσιτική εταιρεία το 1819, η «Ένωση της Λευκής Όχθης» (White Bluff Assoc.), που αργότερα μετονομάσθηκε σε «Company of the Town of Demopolis».
Οι οδοί χαράχθηκαν με πλάτος 20 μέτρα, ακολουθώντας τετραγωνισμένο πολεοδομικό σχέδιο, με πρότυπο τη Φιλαδέλφεια, στις διευθύνσεις βορρά-νότου και ανατολής-δύσης. Το κάθε οικοδομικό τετράγωνο είχε έκταση περί τα 4 στρέμματα και διαιρέθηκε σε οκτώ κλήρους. 1 τετράγωνο κρατήθηκε ελεύθερο και έγινε η κεντρική πλατεία, όπως ελεύθερη έμεινε και η λωρίδα της όχθης του ποταμού.
thumb|left|Το Bluff Hall το 2008 Παρά τη μικρή έκταση των κλήρων, που εμπόδιζε την κατασκευή μεγαλόπρεπων μεγάρων, σύντομα ανεγέρθηκαν μερικά, όπως το δυόμισι ορόφων μέγαρο του Άλεν Γκλόβερ, ίσως το πρώτο νεοκλασικό κτίσμα στην Κομητεία Μαρένγκο. Σύντομα, το 1832, ακολουθήθηκε από το Bluff Hall, που έκτισε ο ίδιος για την κόρη του.
thumb|Το μέγαρο της φυτείας Gaineswood, κατασκευής 1843–1861, σήμερα οικία-μουσείο Μια παράβλεψη στο σχέδιο του οικισμού ήταν ότι δεν υπήρχε ξεχωριστή περιοχή επαγγελματικών δραστηριοτήτων, ωστόσο η πόλη αναπτύχθηκε εμπορικά και εγκαταστάθηκαν αρκετοί τεχνίτες, με στυλοβάτη της οικονομίας, όπως στο μεγαλύτερο μέρος του Νότου, τις φυτείες βαμβακιού. Οι φορτηγίδες μετέφεραν το προϊόν δια των ποταμών μέχρι το θαλάσσιο λιμάνι του Μομπίλ και από την άλλη πλευρά μέχρι το Κολόμπους της πολιτείας Μισισίπι. Επίσης μέχρι το 1840 δεν υπήρχε ναός και μια ομάδα μεθοδιστών εφημέριων σε μία τοπική σύνοδό τους το 1843 είχε χαρακτηρίσει την Ντεμόπολις ως «τελείως άθρησκη». Το ίδιο έτος πάντως οι Πρεσβυτεριανοί έκτισαν τον πρώτο μικρό τούβλινο ναό στην κεντρική πλατεία. Εβραϊκή συναγωγή ιδρύθηκε το 1858 και ήταν η τέταρτη παλαιότερη σε όλη την Αλαμπάμα. Μόλις είχε αρχίσει κάποια καλλιτεχνική δραστηριότητα, ο Εμφύλιος Πόλεμος τα διέκοψε όλα.
Ο Εμφύλιος και τα μετέπειτα
Με δύο πλωτούς ποταμούς και σιδηροδρομική γραμμή, η Ντεμόπολις αναπόφευκτα έγινε έδρα στρατιωτικών εγκαταστάσεων και γραφείων των Νοτίων. Δύο στρατιωτικά νοσοκομεία και τεράστιο στρατόπεδο στα προάστια προκάλεσαν την εισροή χιλιάδων στρατιωτών, που έφεραν στα όρια τις υποδομές της κώμης. Πολλές εκατοντάδες στρατιώτες που πέθαναν στα δύο νοσοκομεία θάφτηκαν σε πρόχειρο παραποτάμιο κοιμητήριο, που σήμερα βρίσκεται κάτω από τα νερά, μετά την κατασκευή φράγματος στον ποταμό κάτω από την Ντεμόπολις τον 20ό αιώνα. Νέος σιδηροδρομικός άξονας που περνούσε από την πόλη ολοκληρώθηκε μετά την κατάληψη του βασικού άξονα ανατολής-δύσης από τους Βόρειους.
Καθώς ο πόλεμος μαινόταν ένα γύρω, η κωμόπολη γνώρισε το 1864 και έναν κατακλυσμό εσωτερικών προσφύγων πολέμου. Τον Μάρτιο του 1865 πλέον άρχισαν να οχυρώνουν την πόλη για προστασία από τυχόν επιδρομή του εχθρού. Στολίσκος από 18 κανονιοφόρους και άλλα πλοιάρια των Νοτίων έκανε βάση του τον ποταμό Τόμπιγκμπη στην Ντεμόπολις.
Γεωγραφία και δημογραφία
Το κέντρο της Ντεμόπολις βρίσκεται σε γεωγραφικές συντεταγμένες 32°30΄34΄΄ Β πλάτος και 87°50΄14΄΄ Δ μήκος. Η έκτασή της είναι 32 τετραγωνικά χιλιόμετρα, από τα οποία το 2% καλύπτεται από νερά. Συγκοινωνιακά η πόλη εξυπηρετείται από σιδηρόδρομο, υπεραστικά λεωφορεία και το Δημοτικό Αεροδρόμιο της Ντεμόπολις.
Ο πληθυσμός αυξήθηκε από 5.004 κατοίκους το 1950 σε 7.678 το 1980 και μετά άρχισε να μειώνεται. Σύμφωνα με την τελευταία απογραφή (2010) υπήρχαν στην κωμόπολη 3.049 νοικοκυριά. Σε 100 ενήλικες γυναίκες αντιστοιχούσαν μόλις 78,2 άνδρες. Το 50,1% του πληθυσμού ήταν Αφροαμερικανοί, το 47,3% λευκοί και το 2,4% ισπανόφωνοι. Το 19,1% των οικογενειών και το 26,8% του πληθυσμού ζούσε κάτω από το όριο της φτώχειας.
Εξωτερικοί σύνδεσμοι
Ντεμοπολις
Εδουάρδος του Χέλρε
Ο Εδουάρδος, ολλανδ.: Eduard, hertog van Guelders (12 Μαρτίου 1336 - 24 Aυγούστου 1371) από τον Οίκο του Βάσενμπεργκ, ήταν δούκας του Χέλρε και κόμης του Ζούτφεν (1361–1371).
Βιογραφία
Ήταν ο δευτερότοκος γιος του Ρέγκιναλντ Β΄ δούκα του Χέλρε και της δεύτερης συζύγου του Eλεονώρας του Γούντστοκ, κόρης του Eδουάρδου Β΄ της Αγγλίας.
Το 1350 με ενθάρρυνση από τη μητέρα του, ο Εδουάρδος ξεκίνησε έναν καταστροφικό εμφύλιο πόλεμο εναντίον του αδελφού του Ρέγκιναλντ Γ΄ για τον έλεγχο του δουκάτου του Χέλρε. Ο Εδουάρδος ηγήθηκε της μερίδας των Μπρόνκχορστερ (αστών, εμπόρων), η οποία το 1361 σε μία μάχη στο Tηλ νίκησε τη μερίδα Χέεκερεν (ευγενών), με επικεφαλής τον ανίκανο αδελφό τού Eδουάρδου, όπου ο Ρέγκιναλντ Γ΄ συνελήφθη και φυλακίστηκε. Ο Εδουάρδος κυβέρνησε καλά και σθεναρά, παρά τις εναντίον του συνθήκες. Συνδέθηκε με τους επισκόπους του Λύτιχ, επίσης με το Γύλιχ και την Κλέβη. Το 1371 ο κουνιάδος και υποστηρικτής του Γουλιέλμος Β΄ δούκας του Γύλιχ, ήρθε σε ρήξη με τον Βεγκέσλαο Α΄ δούκα του Λουξεμβούργου. Η διαμάχη κορυφώθηκε στη μάχη του Μπέσβαϊλερ, κατά την οποία ο Γουλιέλμος Β΄ νίκησε τον Βεγκέσλαο Α΄, αλλά ο Eδουάρδος τραυματίστηκε θανάσιμα στη μάχη και απεβίωσε στις 24 Αυγούστου 1371. Τάφηκε στο Κλόστερ Γκρέφενταλ. Μετά τον τέλος του Έδουάρδου, ο αδελφός του Ρέγκιναλντ Γ΄ ανέκτησε το δουκάτο του, αλλά απεβίωσε λίγο αργότερα, στις 4 Δεκεμβρίου 1371. Δεδομένου ότι ούτε ο Εδουάρδος, ούτε ο Ρέγκιναλντ Γ΄ είχαν παιδιά, ξεκίνησε ένας άλλος πόλεμος διαδοχής για το Χέλρε, με τη μερίδα του Μπρόνκχορστερ να υποστηρίζει την ετεροθαλή αδελφή των Εδουάρδου και Ρέγκιναλντ Γ΄, τη Μαρία, σύζυγο του Γουλιέλμου Β΄ δούκα του Γύλιχ· και τη μερίδα Χέερκερεν να υποστηρίζει την αδελφή της, Ματθίλδη, σύζυγο του Ιωάννη Β΄ κόμη Μπλουά. Το 1377 ο Κάρολος Δ΄ της Γερμανίας απένειμε το δουκάτο του Χέλρε και την κομητεία του Ζούτφεν στον γιο της Μαρίας, τον Γουλιέλμο Γ΄ δούκα του Γύλιχ. Μετά την απόλυτη ήττα της στη Μάχη του Χένεπελ στις 24 Μαρτίου 1379, η Mατθίλδη παραιτήθηκε από τη διεκδίκησή της έναντι των Χέλρε και Zούτφεν.
Ο Εδουάρδος μνηστεύθηκε το 1368 με την Αικατερίνη των Βίττελσμπαχ (30 Μαΐου 1361 - 10 Νοεμβρίου 1400, τάφηκε στο Κλόστερ Μόνκουτσεν), κόρη του Αλβέρτου Α΄ δούκα της Βαυαρίας. Ο Εδουάρδος απεβίωσε, όταν αυτή ήταν μόλις 10 ετών· στη συνέχεια η Αικατερίνη παντρεύτηκε το 1379 με τον ανιψιό του Εδουάρδου, τον Γουλιέλμο Γ΄ δούκα του Γύλιχ.
Παραπομπές σε πηγές
Κατηγορία:Οίκος του Βάσενμπεργκ
Σαλάτα σόπσκα
thumb|250px|Η σαλάτα όπως σερβίρεται στη Βουλγαρία Η σαλάτα σόπσκα (Шопска салата/Šopska salata), γνωστή και ως βουλγαρική σαλάτα, είναι κρύα σαλάτα η οποία είναι δημοφιλής στα Βαλκάνια και την Κεντρική Ευρώπη. Αποτελείται από ντομάτα, αγγούρι, κρεμμύδι, ωμές και ψητές πιπεριές, λευκό τυρί άλμης (σίρενε, παρόμοιο με τη φέτα) και μαϊντανό. Τα λαχανικά είναι συνήθως ψιλοκομμένα και σερβίρονται μαζί με λάδι και μερικές φορές ξύδι. Το τυρί προστίθεται τριμμένο ή κομμένο πάνω από τα λαχανικά. Η σαλάτα σόπσκα έχει πολλές ομοιότητες με τη χωριάτικη σαλάτα στην Ελλάδα και τη σαλάτα του τσοπάνη στην Τουρκία.
Αν και το όνομα της σαλάτας προέρχεται από την περιοχή Σόπλουκ ή Σόπσκο, η σαλάτα δημιουργήθηκε τη δεκαετία του 1960 από τους εργαζόμενους στα εστιατόρια της κρατικής τουριστικής επιχείρησης Balkantourist ως τουριστική ατραξιόν. Είναι προϊόν του σοσιαλισμού στη Βουλγαρία. Την ίδια περίοδο οι σεφ στη Balkanturist δημιούργησαν και άλλες σαλάτες με ονόματα περιοχών της Βουλγαρίας, όπως η θρακική, η μακεδονική, η σαλάτα της Δοβρουτσάς, όμως μόνο η σαλάτα σόπσκα κατάφερε να επιζήσει. Εγκρίθηκε ως εθνικό μαγειρικό σύμβολο τις δεκαετίες του 1970 και 1980. Η συνταγή διαδόθηκε και στις γειτονικές χώρες. Το 2014, η σαλάτα σόπσκα αποδείχθηκε ότι είναι το πιο αναγνωρίσιμο πιάτο στην Ευρώπη, ύστερα από ψηφοφορία στα πλαίσια της πρωτοβουλίας του Ευρωπαϊκού Κοινοβουλίου με τον τίτλο «μια γεύση για την Ευρώπη».
Παραπομπές
Κατηγορία:Σαλάτες Κατηγορία:Βουλγαρική κουζίνα Κατηγορία:Κρύα ορεκτικά
Μαλίνσκα-Ντουμπάσνιτσα
Η Μαλίνσκα-Ντουμπάσνιτσα (κροατικά: Malinska-Dubašnica) είναι δήμος στην κομητεία Πριμόριε-Γκόρσκι Κοτάρ στη δυτική Κροατία, με τη Μαλίνσκα ως πρωτεύουσα. Υπάρχουν 2.726 κάτοικοι, με το 90% να είναι Κροάτες.
Εξωτερικοί σύνδεσμοι
Κατηγορία:Πόλεις της Κροατίας
Ριχάρδος Γ΄ της Αγγλίας
Ο Ριχάρδος Γ΄ της Αγγλίας (Richard III of England, 2 Οκτωβρίου 1452 - 22 Αυγούστου 1485) από τον Οίκο της Υόρκης υπήρξε βασιλιάς της Αγγλίας την περίοδο 1483-1485. Ήταν ο μικρότερος γιος και το δωδέκατο από τα δεκατρία παιδιά του Ριχάρδου της Υόρκης και της συζύγου του, Σεσίλ Νέβιλ. Ο Ριχάρδος Γ΄ ήταν ο τελευταίος βασιλιάς του κλάδου της Υόρκης και ο τελευταίος βασιλιάς του Οίκου των Πλανταγενετών, ο δε θάνατός του στη μάχη του Μπόσγουορθ, την τελευταία μάχη του Πολέμου των Ρόδων, σηματοδότησε το τέλος της εποχής του Μεσαίωνα στην Αγγλία. Ο Ριχάρδος Γ΄ είναι πρωταγωνιστής σε έργο του Ουίλλιαμ Σαίξπηρ.
Ο μεγαλύτερος αδελφός του Εδουάρδος Δ΄ της Αγγλίας απεβίωσε τον Απρίλιο του 1483 και ο Ριχάρδος ορίστηκε κηδεμόνας και προστάτης του διαδόχου Εδουάρδου Ε΄ της Αγγλίας. Οι διαδικασίες για τη στέψη τού νέου βασιλιά ξεκίνησαν στις 22 Ιουνίου 1483, αλλά πριν ολοκληρωθούν, ο γάμος των γονέων του Εδουάρδου Ε΄ κρίθηκε άκυρος, συνεπώς τα παιδιά τού Εδουάρδου Δ΄ δεν κληρονομούσαν το θρόνο. Την επόμενη ημέρα ξεκίνησε η διακυβέρνηση του Ριχάρδου Γ΄, η στέψη τού οποίου έγινε στις 6 Ιουλίου 1483. Ο Εδουάρδος Ε΄ και ο μικρότερος αδελφός του Ριχάρδος του Σριούσμπερυ, δούκας της Υόρκης, εξαφανίστηκαν μετά τον Αύγουστο και διαδόθηκαν φήμες ότι δολοφονήθηκαν από τον θείο τους.
Την εποχή τού Ριχάρδου Γ΄ έγιναν δυο σοβαρές επαναστάσεις. Η πρώτη έλαβε χώρα τον Οκτώβριο του 1483 από φανατικούς πρώην συμμάχους του Εδουάρδου Δ΄, ανάμεσα στους οποίους βρισκόταν και ο πρώην σύμμαχος του Ριχάρδου Γ΄, Ερρίκος Στάφφορντ 2ος δούκας του Μπάκινγκχαμ, αλλά συνετρίβη. Η δεύτερη επανάσταση έγινε από τον Ερρίκο Τυδώρ και τον θείο του Τζάσπερ Τυδώρ τον Αύγουστο του 1485, οπότε ο Ερρίκος Τυδώρ αποβιβάστηκε στη νότια Ουαλία με μια μικρή γαλλική δύναμη και βάδισε μέσω της γενέτειράς του Πέμπροουκσαϊρ στρατολογώντας πολεμιστές.
Παιδική ηλικία
Ο Ριχάρδος Γ΄ γεννήθηκε όταν ξέσπασε ο περίφημος Πόλεμος των Ρόδων, μια περίοδος "τριών ή τεσσάρων δεκαετιών πολιτικής αστάθειας και περιοδικού εμφύλιου πολέμου το δεύτερο μισό του 15ου αιώνα"'. Οι συγκρούσεις έγιναν ανάμεσα στον Οίκο της Υόρκης με αρχηγό τον πατέρα του Ριχάρδου, Ριχάρδο Πλανταγενέτη, δούκα της Υόρκης, και τον Οίκο του Λάνκαστερ που εκπροσωπούσε ο Ερρίκος ΣΤ΄ της Αγγλίας και η σύζυγός του Μαργαρίτα του Ανζού. Ο Ριχάρδος και ο μεγαλύτερος αδελφός του Γεώργιος Πλανταγενέτης, 1ος δούκας του Κλάρενς μπήκαν στη συνοδεία της δούκισσας του Μπάκινγκχαμ και του αρχιεπισκόπου του Καντέρμπερι, όταν ο πατέρας του και οι Νέβιλ δραπέτευσαν για το Λάντλοου (1459).
Ο πατέρας του και ο μεγαλύτερος αδελφός του Εδμόνδος, κόμης του Ράτλαντ σκοτώθηκαν στη μάχη του Ουέικφιλντ στις 30 Δεκεμβρίου 1460, οπότε ο Ριχάρδος, που ήταν μόλις 8 ετών, και ο αδελφός του Γεώργιος φυγαδεύτηκαν για ασφάλεια από τη μητέρα τους στις Κάτω Χώρες. Επέστρεψαν στην Αγγλία μετά την ήττα του Οίκου του Λάνκαστερ στη μάχη του Τάουτον και παρευρέθησαν στη στέψη του μεγαλύτερου αδελφού τους Εδουάρδου Δ΄ της Αγγλίας τον Ιούνιο του 1461. Την ίδια εποχή ο μικρός Ριχάρδος έγινε δούκας του Γκλόστερ, μέλος του Τάγματος της Περικνημίδας και του Τάγματος του Μπαθ. Συμμετείχε στον Πόλεμο των Ρόδων από πολύ μικρή ηλικία και έγινε ανεξάρτητος διοικητής σε ηλικία 17 ετών. Ο Ριχάρδος πέρασε μερικά παιδικά χρόνια στο κάστρο του Μίντλεχαμ στο Γιορκσάιρ υπό την κηδεμονία του εξαδέλφου του Ριχάρδου Νέβιλ, 16ου κόμη του Γουόρικ, που τον εκπαίδευσε στις ιπποτικές τέχνες, το φθινόπωρο δε του 1465 ο μεγαλύτερος αδελφός του Εδουάρδος έδωσε 1.000 λίρες στον κόμη για τα έξοδα της κηδεμονίας. Ο Ριχάρδος έμεινε στο κάστρο του Μίντλεχαμ από τα τέλη του 1461 μέχρι τις αρχές του 1465 όταν έγινε 12 ετών, ή από το 1465 μέχρι το 1468 σε ηλικία 16 ετών. Την εποχή που βρέθηκε στην κομητεία του Γουόρικ συνάντησε τον Φράνσις Λόβελ, ο οποίος θα γίνει αργότερα ένας από τους πιο φανατικούς οπαδούς του, και τη μικρότερη κόρη του κόμη του Γουόρικ και μέλλουσα σύζυγό του, Άννα Νέβιλ. Ο Γουόρικ έβλεπε με ενδιαφέρον το γάμο των θυγατέρων του με τους αδελφούς του βασιλιά, ήταν δε συνηθισμένο τότε να στέλνουν τους νεαρούς πρίγκηπες να μεγαλώσουν στα νοικοκυριά φιλικών αριστοκρατών, και το ίδιο είχε γίνει παλαιότερα και με τον πατέρα τους Ριχάρδο της Υόρκης. Όταν ο Γουόρικ ήρθε σε ένταση με τον βασιλιά Εδουάρδο Δ΄, ο τελευταίος αντιτάχθηκε στους γάμους. Την περίοδο που ζούσε ο Γουόρικ μονάχα ο Γεώργιος παντρεύτηκε στις 12 Ιουλίου 1469 την κόρη του Γουόρικ, Ισαβέλλα Νέβιλ, δούκισσα του Κλάρενς, και επαναστάτησε εναντίον του αδελφού του μαζί με τον πεθερό του. Ο Ριχάρδος παρέμεινε πιστός στον Εδουάρδο Δ΄ αν και πολλές φήμες έλεγαν ότι είχε σχέσεις με την Άννα Νέβιλ πριν τον Αύγουστο του 1469. Ο Εδουάρδος και ο Ριχάρδος αναγκάστηκαν να δραπετεύσουν τον Οκτώβριο του 1470 στη Βουργουνδία, όταν ο Γουόρικ αποσκίρτησε και συμμάχησε με την πρώην βασίλισσα Μαργαρίτα του Ανζού, και για δεύτερη φορά ο Ριχάρδος αναγκάστηκε να αναζητήσει καταφύγιο στις Κάτω Χώρες, που αποτελούσαν τότε τμήμα του Δουκάτου της Βουργουνδίας. Το 1468, η αδελφή τους Μαργαρίτα της Υόρκης είχε παντρευτεί τον Κάρολο της Βουργουνδίας, και έτσι τα δυο αδέλφια ήταν ευπρόσδεκτα στη Βουργουνδία. Ο Ριχάρδος παρότι ήταν μόλις 18 ετών, είχε ενεργό συμμετοχή στις μάχες του Μπαρνέτ και του Τιούκσμπερι που προκάλεσαν την άνοιξη του 1471 την επαναφορά του Εδουάρδου στο θρόνο. Ο Ριχάρδος υπέφερε στη νεότητά του από σκολίωση. Με την ανακάλυψη του σκελετού του (2014) ο οστεοαρχαιολόγος δρ. Τζο Άπλεμπι του Πανεπιστημίου Αρχαιολογικών Σπουδών του Λέστερ προσπάθησε να κάνει τρισδιάστατη απεικόνιση, οπότε και συμπέρανε ότι η σκολίωση, παρόλο που έδειχνε να είναι δραματικής μορφής, πιθανόν δεν επέφερε τέτοιας έκτασης σωματική παραμόρφωση που δεν μπορούσε να καλυφθεί με το ντύσιμο.
Οικογενειακές σχέσεις
thumb|right|250px|Ριχάρδος Γ΄ της Αγγλίας Ο Ριχάρδος στις 12 Ιουλίου 1472, μετά τη νίκη του Οίκου της Υόρκης επί του Οίκου του Λάνκαστερ στη μάχη του Τιούκσμπερι παντρεύτηκε την Άννα Νέβιλ (δεύτερος γάμος της Άννας), μικρότερη κόρη του κόμη Γουόρικ. Ο Γουόρικ για να επικυρώσει τη συμμαχία με τον Οίκο του Λάνκαστερ είχε παντρέψει στα τέλη του 1470 την Άννα με τον Εδουάρδο του Ουεστμίνστερ, γιο του Ερρίκου ΣΤ΄. Ο Εδουάρδος του Ουεστμίνστερ έπεσε στη μάχη του Τιούκσμπερι στις 4 Μαΐου 1471, ενώ ο Γουόρικ είχε πέσει στη μάχη του Μπαρνέτ στις 14 Απριλίου 1471. Τα σχέδια του γάμου του Ριχάρδου τον έφεραν σε σκληρή σύγκρουση με τον αδελφό του Γεώργιο. Το γράμμα του ευγενή Τζον Πάστον στις 17 Φεβρουαρίου 1472 κάνει σαφές ότι ο Γεώργιος ήταν έντονα ενοχλημένος με το γάμο, τον οποίο δέχτηκε με μεγάλη στενοχώρια και με τη φράση "μπορεί να έχει την αγαπημένη μου κουνιάδα αλλά δεν θα ζήσουν τίποτα". Η αιτία ήταν η κληρονομιά της Άννας και της μεγαλύτερης αδελφής της Ισαβέλλας, της συζύγου του Κλάρενς (1469), καθώς ο Ριχάρδος Νέβιλ, κόμης του Γουόρικ, είχε παντρευτεί την Άννα Μπωσάν, είχε μεγάλη κληρονομιά, και επειδή δεν είχε γιο έπρεπε να την κληροδοτήσει στις κόρες του. Το Χρονικό του Κρόιλαντ αναφέρει ότι ο Ριχάρδος προχώρησε στο γάμο με τον όρο ο γάμος του κόμη του Γκλόστερ με την Άννα Νέβιλ θα φέρει στον δούκα τα εδάφη του κόμη που θα αποφασίσουν οι διαιτητές, τα υπόλοιπα θα περάσουν στον δούκα του Κλάρενς.
Το γράμμα του Πάστον σημειώνει ότι ο γάμος είχε συμφωνηθεί το Φεβρουάριο του 1472, και για να κερδίσει τη συγκατάθεση του αδελφού του Γεωργίου ο Ριχάρδος παραιτήθηκε από τα περισσότερα εδάφη του κόμη Γουόρικ, όπως την κομητεία του Γουόρικ και την κομητεία του Σώλσμπερι, και τα παρέδωσε στον Κλάρενς. Ο Ριχάρδος κράτησε μόνο τις κατασχεθείσες κομητείες του Νέβιλ από το καλοκαίρι του 1471: Πένριθ, Σεριφεία του Χάτον και Μίντλεχαμ, όπου στο τελευταίο δημιούργησε το νοικοκυριό του. Η απαραίτητη παπική απαλλαγή για το γάμο χρονολογείται στις 22 Απριλίου 1472. Ο Άγγλος ιστορικός Μάικλ Χικς (γεν. 1949) αναφέρει ότι υπήρχε μεγάλο πρόβλημα συγγένειας, επειδή η αδελφή της νύφης είχε παντρευτεί τον αδελφό του γαμπρού, επομένως είχαν συγγένεια πρώτου βαθμού. Μια παρόμοια περίπτωση ήταν όταν ο Ερρίκος Η΄ της Αγγλίας παντρεύτηκε την Αικατερίνη της Αραγονίας, χήρα του μεγαλύτερου αδελφού του Αρθούρου της Ουαλίας. Η Αικατερίνη είχε δηλώσει ότι ο γάμος της με τον Αρθούρο είχε λήξει, η δε περίπτωση του Ριχάρδου θα ήταν ίδια μόνο αν παντρευόταν τη χήρα του Γεωργίου και όχι την αδελφή της. Ο γάμος του Ριχάρδου και της Άννας δεν κρίθηκε ποτέ άκυρος τα 13 χρόνια που έζησαν μαζί, τόσο σε κοσμικό όσο και σε νομικό επίπεδο. Τον Ιούνιο του 1473 ο Ριχάρδος έπεισε την πεθερά του να έρθει να ζήσει μαζί τους στο Μίντλεχαμ, ενώ την ίδια χρονιά έχασε μεγάλο μέρος της περιουσίας του, κατόπιν βασιλικής αξίωσης, χωρίς να όμως εκδηλώσει τη δυσαρέσκεια του. Ο Τζον Πάστον σε γράμμα του Νοεμβρίου 1473 γράφει ότι ο βασιλιάς είχε στόχο να βάλει στη θέση τους τα μικρότερα αδέλφια του λειτουργώντας ως καταλύτης ανάμεσά τους.
Το κοινοβούλιο συνεκλήθη στις αρχές του 1474 και ο Εδουάρδος Δ΄ προσπάθησε να συμφιλιώσει τα αδέλφια του, προστάτευσε δε τον Ριχάρδο από τις αμφιβολίες που είχε ο Γεώργιος για τη νομιμότητα του γάμου του, εισάγοντας διάταξη σύμφωνα με την οποία, εάν κρινόταν άκυρος από την Εκκλησία ο γάμος, θα μπορούσε να κάνει δεύτερο, νόμιμο γάμο αυτή τη φορά, με την Άννα. Την επόμενη χρονιά ο Εδουάρδος παραχώρησε στον Ριχάρδο τα εδάφη των Νέβιλ στη βόρεια Αγγλία, που ανήκαν πριν στον εξάδελφο της Άννας, Γεώργιο Νέβιλ. Στο σημείο αυτό φαίνεται ότι ο βασιλιάς ευνόησε τον Ριχάρδο σε βάρος του Κλάρενς, κάτι που επέφερε την έντονη δυσαρέσκεια του τελευταίου, ο οποίος και επαναστάτησε (1477). Ο Εδουάρδος επιπλέον του απαγόρευσε να παντρευτεί τη Μαρία της Βουργουνδίας, θετή κόρη της αδελφής τους Μαργαρίτας, μετά το θάνατο της Ισαβέλλας Νέβιλ, παρά το ότι η Μαργαρίτα συμφωνούσε. Δεν υπάρχει καμιά αμφιβολία για την ακόλουθη εμπλοκή του Ριχάρδου στην καταδίκη του Γεωργίου και στην εκτέλεσή του για προδοσία.
Τίτλοι
Ο Ριχάρδος έγινε την 1η Νοεμβρίου 1461 δούκας του Γκλόστερ και στις 12 Αυγούστου 1462 πήρε μεγάλες εκτάσεις στη βόρεια Αγγλία, ανάμεσα στις οποίες βρισκόταν το Ρίτσμοντ στο Γιορκσάιρ και το Πέμπροουκ στην Ουαλία, κέρδισε δε και τα κατασχεθέντα εδάφη του Τζων ντε Βιρ, κόμη της Οξφόρδης στην Ανατολική Αγγλία. Το 1462, στα γενέθλιά του έγινε Κοντόσταυλος του Γκλόστερ και του κάστρου του Κορφ, στρατιωτικός διοικητής της Αγγλίας, της Γαλλίας και της Ακουιτανίας και ο πλουσιότερος και ισχυρότερος άντρας στην Αγγλία. Στις 17 Οκτωβρίου 1469 πήρε τον τίτλο του Κοντόσταυλου της Αγγλίας και το Νοέμβριο αντικατέστησε τον Ουίλλιαμ Χέιστινγκς, 1ο βαρώνο του Χέιστινγκς, στη θέση του δικαστή της βόρειας Ουαλίας. Την επόμενη χρονιά (1470) διορίστηκε Μέγας Αυλάρχης και Καγκελάριος της Ουαλίας. Άλλα σημαντικά αξιώματά του ήταν: ισόβιος Υψηλός Σερίφης του Κάμπερλαντ και κληρονομικός Φύλακας των Δυτικών Μαρτς. Δυο μήνες αργότερα, στις 14 Ιουλίου, κέρδισε τις Υψηλές σεριφείες του Χάττον και του Μίντλεχαμ στο Γιορκσάιρ και του Πένριθ στο Κάμπερλαντ. Η απόκτηση του Μίντλεχαμ ήταν η μεγάλη του επιθυμία αλλά όταν ενηλικιώθηκε το εγκατέλειψε και πέρασε τον περισσότερο χρόνο του στο κάστρο του Μπάρναρντ και στο Πόντεφρακτ.
Εξορία
Το τελευταίο μέρος της βασιλείας του Εδουάρδου Δ΄ ο Ριχάρδος έδειξε έντονα πίστη στον βασιλιά, σε αντίθεση με τον Γεώργιο του Κλάρενς που επαναστάτησε με τον πεθερό του κόμη του Γουόρικ στα τέλη της δεκαετίας του 1460. Ο Εδουάρδος και ο Ριχάρδος αναχώρησαν από το Κινγκς Λυν με δύο πλοία και έφτασαν στις Κάτω Χώρες, ο δε Εδουάρδος στο Μάρσντιπ, και ο Ριχάρδος στο Ζέελαντ. Άφησαν δε την Αγγλία με τόση μεγάλη βιασύνη που ο Εδουάρδος αναγκάστηκε να δώσει το γούνινο παλτό του για να περάσει τα διόδια, ενώ ο Ριχάρδος δανείστηκε τρεις λίρες από τον δικαστικό επιμελητή του Ζέελαντ. Παρέμειναν στη Μπρυζ με τον Λουδοβίκο του Γκρουτούζε, που ήταν ο απεσταλμένος της Βουργουνδίας στην Αυλή του Εδουάρδου. Ο γαμπρός τους Κάρολος της Βουργουνδίας αρνήθηκε στην αρχή να τους βοηθήσει και το έκανε μόνο όταν ο Λουδοβίκος ΙΑ΄ της Γαλλίας κήρυξε τον πόλεμο στη Βουργουνδία, οπότε και τους έδωσε 2.000 λίρες, 36 πλοία και 1.200 άντρες και αναχώρησαν για την Αγγλία στις 11 Μαρτίου 1471. Η καταιγίδα ανάγκασε τα πλοία στις 14 Μαρτίου να καταφύγουν στην ακτή του Χόλντερνες στο Γιορκσάιρ. Η πόλη του Χαλ τούς αρνήθηκε την είσοδο αλλά στο Γιορκ ο Εδουάρδος εισήλθε με το ίδιο επιχείρημα που είχε χρησιμοποιήσει παλαιότερα ο Ερρίκος Δ΄ της Αγγλίας όταν ήθελε να εκθρονίσει τον εξάδελφό του Ριχάρδο Β΄ της Αγγλίας, οπότε και είχε ισχυριστεί ότι διεκδικεί το Δουκάτο της Υόρκης και όχι το στέμμα. Οι προσπάθειες του Εδουάρδου Δ΄ να ξαναπάρει το θρόνο έδωσαν τη μεγάλη ευκαιρία στον Ριχάρδο να δείξει τις στρατιωτικές του ικανότητες.
Στρατιωτικές εκστρατείες
thumb|right|250px|Τα ερείπια του κάστρου του Μίντλεχαμ όπου μεγάλωσε ο Ριχάρδος Γ΄ Ο Εδουάρδος Δ΄ ξεκίνησε την εκστρατεία να ανακαταλάβει το θρόνο της Αγγλίας όταν ανέκτησε την υποστήριξη του αδελφού του, Γεωργίου του Κλάρενς. Ο Ριχάρδος πιστεύεται ότι ήταν ο κύριος υπαρχηγός του, και πολλοί οπαδοί του Εδουάρδου ήρθαν στη συνοδεία του Ριχάρδου, όπως ο σερ Ιάκωβος Χάρρινγκτον και ο σερ Ουίλλιαμ Παρρ, που έφεραν 600 οπλισμένους άντρες στο Ντόνκαστερ. Ο Ριχάρδος υπήρξε διοικητής της εμπροσθοφυλακής στη μάχη του Μπαρνέτ στις 14 Απριλίου 1471, στην οποία υπερκέρασε με τις δυνάμεις του το πλευρό του δούκα του Έξετερ, αν και ο βαθμός στον οποίο η ηγεσία του υπήρξε σημαντική ίσως αποτελεί αποτέλεσμα υπερβολών. Ο οίκος του είχε σημαντικές απώλειες τότε, κάτι που δείχνει ότι και ο ίδιος βρισκόταν στη μέση της μάχης. Μια σύγχρονη πηγή αναφέρει ότι ηγείτο της εμπροσθοφυλακής του Εδουάρδου στη μάχη του Τιούκσμπερι στις 4 Μαΐου 1471 εναντίον της εμπροσθοφυλακής του Οίκου του Λάνκαστερ με επικεφαλής τον Εδμόνδο Μπωφόρ, 4ο δούκα του Σόμερσετ. Δύο μέρες μετά τη μάχη, ο Ριχάρδος, ως Κοντόσταυλος της Αγγλίας, μαζί με τον στενό του φίλο Τζων Χάουαρντ, δούκα του Νόρφολκ, προήδρευσε της δίκης που καταδίκασε πολλούς ηγέτες των Λάνκαστερ.
Ο Εδουάρδος Δ΄ ζήτησε τον Οκτώβριο του 1472 από το κοινοβούλιο νέες επιδοτήσεις για πόλεμο με τη Γαλλία, με επιχειρήματα την εχθρότητα του Λουδοβίκου ΙΑ΄ εναντίον του και την ενίσχυση του γαμπρού του Καρόλου της Βουργουνδίας. Οι Άγγλοι στρατοπέδευσαν στις 4 Ιουλίου 1475 στο Καλαί, όπου ο Ριχάρδος ήταν διοικητής στο μεγαλύτερο σώμα του στρατού. Ο Ριχάρδος, αν και ήταν αντίθετος με οποιαδήποτε ειρηνική συνθήκη με τους Γάλλους, συναντήθηκε με τον Λουδοβίκο ΙΑ΄ στο Πικινί ως εκπρόσωπος του Εδουάρδου και δέχτηκε μερικά δώρα από τον Γάλλο βασιλιά στην Αμιένη. Αρνήθηκε περισσότερα δώρα από τον Λουδοβίκο όπως χορήγηση συντάξεων με την κεκαλυμμένη ονομασία επιδόματα, και ενώθηκε με τον καρδινάλιο Τόμας Μπούρσιερ. Ο Εδουάρδος Δ΄ αρνήθηκε να συνεχίσει τους πολέμους με τους Γάλλους όταν το κοινοβούλιο δεν του έδωσε πόρους, και τα τελευταία χρόνια της ζωής του ήταν ειρηνικά.
Αντρέι Τσικατίλο
Ο Αντρέι Ρομάνοβιτς Τσικατίλο (Андрей Романович Чикатило, Ιάμπλουτσνε, Ουκρανία, 16 Οκτωβρίου 1936 – Νοβοτσερκάσσκ, Ρωσία, 14 Φεβρουαρίου 1994) ήταν ο πιο γνωστός Σοβιετικός κατά συρροή δολοφόνος. Είναι επίσης γνωστός ως ο Χασάπης του Ροστόφ ή ο Κόκκινος αντεροβγάλτης. Δολοφόνησε 53 ανθρώπους στην περιφέρεια Ροστόφ και άλλες περιοχές της Ρωσίας, της Ουκρανίας και τον Ουζμπεκιστάν κατά την περίοδο 1978 - 1990. Σκότωνε παιδιά και γυναίκες, έκοβε και έτρωγε τα γεννητικά τους όργανα και άλλα μέρη των σωμάτων. Συνελήφθη στις 20 Νοεμβρίου 1990 και καταδικάστηκε σε θάνατο για τις 52 δολοφονίες στις 14 Φεβρουαρίου 1992. Εκτελέστηκε με μια σφαίρα στο κεφάλι στη φυλακή του Νοβοτσερκάσσκ στις 14 Φεβρουαρίου 1994.
Ριχάρδος Γ΄ της Αγγλίας
Στρατιωτικές εκστρατείες
Ο Ριχάρδος είχε υπό τον έλεγχο του ολόκληρη τη βόρεια Αγγλία μέχρι το θάνατο του Εδουάρδου. Ο Εδουάρδος Δ΄ δημιούργησε το Συμβούλιο του Βορρά (1472), ένα ξεχωριστό κοινοβουλευτικό σώμα για να ελέγξει την οικονομία και την άμυνα στα βόρεια. Ο Αμερικάνος ιστορικός Πωλ Κένταλ (1911-1973) και οι μετέπειτα ιστορικοί είναι υπέρ της άποψης ότι ο Εδουάρδος είχε στόχο να κάνει τον Ριχάρδο Λόρδο του Βορρά. Ο Βρετανός ιστορικός Πήτερ Μπουθ ωστόσο σημειώνει ότι ο Εδουάρδος δεν είχε αφήσει τον Ριχάρδο ανεξέλεγκτο στη βόρεια Αγγλία, αλλά υπό τον έλεγχο του σερ Ουίλλιαμ Παρρ (1434-1483). Ο Ριχάρδος από το 1472 μέχρι την άνοδό του στο θρόνο ήταν λόρδος πρόεδρος όλων των Κοινοβουλίων. Όταν έγινε βασιλιάς τοποθέτησε τον ανηψιό του Τζων ντε λα Πολ, 1ο κόμη του Λίνκολν, πρόεδρο του βασιλικού συμβουλίου, με σκοπό την έκδοση βασιλικών διαταγμάτων. Το Συμβούλιο είχε ετήσιο προϋπολογισμό 2.000 μάρκα, εκδίδοντας "Κανονισμούς" από τον Ιούλιο του ίδιου έτους, και συνεδρίαζε τουλάχιστον μια φορά κάθε τρεις μήνες. Οι ευθύνες του επικεντρώθηκαν γύρω από το Γιορκσάιρ στη βορειοανατολική Αγγλία με στόχο τη διατήρηση της ειρήνης και την τιμωρία των παρανόμων.
Αντρέι Τσικατίλο
Ψυχιατρική αποτίμηση
Στις 20 Αυγούστου 1991, αφού η αστυνομία είχε ολοκληρώσει την ανάκριση της, ο Τσικατίλο μεταφέρθηκε στο ινστιτούτο Σέρμπσκι της Μόσχας για να υποβληθεί σε μια εξηνταήμερη ψυχιατρική αποτίμηση για να αποφασιστεί εάν ήταν διανοητικά ικανός να συμμετάσχει στη δίκη. Ο Τσικατίλο αναλύθηκε από τον ψυχίατρο Αντρέι Τκατσένκο. Ο Τκατσένκο σημείωσε ότι υπέφερε από διάφορα ψυχολογικά προβλήματα που τα απέδωσε σε εγκεφαλική ζημιά πριν τη γέννα, αλλά στις 18 Οκτωβρίου 1991 κατέληξε ότι, παρόλο που υπέφερε από διαταραχή με σαδιστικά χαρακτηριστικά, ήταν εντάξει για να συμμετάσχει σε δίκη. Τον Δεκέμβριο του 1991, τα προσφάτως φιλελευθεροποιημένα ρωσικά μέσα ενημέρωσης δημοσίευσαν λεπτομέρειες της σύλληψης του Τσικατίλο και μια σύντομη περίληψη των εγκλημάτων του. Οι πληροφορίες δόθηκαν από την αστυνομία.
Εκτέλεση
Αφού το Ρωσικό Ανώτατο Δικαστήριο απέρριψε την έφεση που υπέβαλε ο Τσικατίλο, ο Τσικατίλο έστειλε μια τελική έκκληση επιείκειας στον πρόεδρο Μπορίς Γέλτσιν. Η τελική έφεση απορρίφθηκε στις 4 Ιανουαρίου 1994. δεξιά|μικρογραφία|180x180εσ|Το Τεχνικό Σχολείο Αρ. 33 στο Σάχτι. Όταν διέπραξε την πρώτη του δολοφονία, εργαζόταν εκεί. Στις 14 Φεβρουαρίου 1994, ο Τσικατίλο, ο οποίος βρισκόταν στη σειρά των θανατοποινιτών, μεταφέρθηκε από το κελί του σε ηχομονωμένο δωμάτιο στη φυλακή του Νοβοτσερκάσκ και εκτελέστηκε με απλό πυροβολισμό πίσω από το δεξί αυτί του.
Ριχάρδος Γ΄ της Αγγλίας
Πόλεμος με τη Σκωτία
Ο σημαντικός ρόλος του Ριχάρδου στα βόρεια από τα μέσα της δεκαετίας του 1470, εξηγεί την αποχώρησή του από τη βασιλική αυλή, οπότε και έγινε Φύλακας του Δυτικού Μαρτς στα σκωτσέζικα σύνορα στις 10 Σεπτεμβρίου 1470, και ξανά το Μάιο του 1471. Χρησιμοποίησε ως βάση το Πένριθ, πήρε σκληρά μέτρα εναντίον των Σκωτσέζων και οικειοποιήθηκε όλα τα έσοδα από τα κτήματα του Δάσους του Κάμπερλαντ. Την ίδια εποχή διορίστηκε σερίφης του Κάμπερλαντ, και για πέντε συνεχόμενα χρόνια είχε έδρα το κάστρο του Πένριθ (1478). Ο πόλεμος με τη Σκωτία ξέσπασε από το 1480, και στις 12 Μαΐου του ίδιου έτους ορίστηκε Αντιστράτηγος του Βορρά (μια θέση που δημιουργήθηκε ειδικά για την περίσταση), καθώς οι φόβοι για μια σκωτσέζικη επίθεση έγιναν έντονοι. Ο Λουδοβίκος ΙΑ΄ της Γαλλίας, σύμφωνα με έναν Γάλλο χρονικογράφο της εποχής συμμάχησε με τη Σκωτία με στόχο τον πόλεμο κατά των Άγγλων Ο Ριχάρδος κάλεσε τους στρατολογηθέντες των συνοριακών περιοχών του βορρά να υπερασπιστούν το βασίλειο και σχεδίασε να αποκρούσει τις επιδρομές μαζί με τον κόμη του Νορθάμπερλαντ (Νορθουμβρίας), όταν δε ο Ιάκωβος Γ΄ της Σκωτίας κήρυξε τον πόλεμο το Νοέμβριο του 1480, του εδόθησαν από τον βασιλιά Εδουάρδο Δ΄ 10.000 λίρες για να οργανώσει το στρατό του. Ο Ιάκωβος απέτυχε να πλήξει τους Άγγλους οι οποίοι είχαν από το 1482 την υποστήριξη του αδελφού του Σκωτσέζου βασιλιά, Αλέξανδρου Στιούαρτ, δούκα του Όλμπανυ. Οι σύμμαχοι των Άγγλων με 20.000 άντρες κατέλαβαν την πόλη του Μπέργουικ στον ποταμό Τουίντ, το ομώνυμο κάστρο όμως άντεξε έως τις 24 Αυγούστου 1482, οπότε ο Ριχάρδος ανακατέλαβε το Μπέργουικ από τους Σκωτσέζους. Η μεγάλη νίκη πιστώνεται περισσότερο στην εμφύλια έχθρα των Σκωτσέζων, παρά στις ικανότητες του Ριχάρδου, το δε Μπέργουικ ήταν η τελευταία φορά που άλλαξε χέρια ανάμεσα στα δυο βασίλεια.
Αντρέι Τσικατίλο
Καριέρα
Ο Τσικατίλο αποφάσισε να εγγραφεί ως φοιτητής από απόσταση στο Πανεπιστήμιο του Ροστόφ το 1964, μελετώντας ρωσική λογοτεχνία και γλώσσα, στα οποία κέρδισε το πτυχίο του το 1970. Λίγο πριν αποκτήσει το πτυχίο του, ο Τσικατίλο απέκτησε δουλειά διαχειρίζοντας περιφερειακές αθλητικές δραστηριότητες. Παρέμεινε σε αυτή τη θέση για ένα έτος πριν ξεκινήσει τη καριέρα του ως δάσκαλος ρωσικής γλώσσας και λογοτεχνίας στο Νοβοσακτίνσκ.
Ριχάρδος Γ΄ της Αγγλίας
Βασιλιάς της Αγγλίας
thumb|right|250px|Απεικόνιση σε βιτρώ του Ριχάρδου Γ΄ και της Άννας Νέβιλ στο κάστρο του Κάρντιφ Ο Εδουάρδος Δ΄ πέθανε στις 9 Απριλίου 1483 και τον διαδέχθηκε ο 12χρονος γιος του Εδουάρδος Ε΄ της Αγγλίας, με τον Ριχάρδο κηδεμόνα και αντιβασιλιά, και ο Ριχάρδος με συμβουλή του Ουίλλιαμ Χέιστινγκς εγκατέλειψε το Γιορκσάιρ για το Λονδίνο. Ο Ριχάρδος και ο εξάδελφος του δούκα του Μπάκινγκχαμ συνάντησαν τον αδελφό της βασίλισσας Ελισάβετ, Άντονι Γούντβιλ, κόμη του Ρίβερς στο Νορθάμπτον. Με αίτημα της βασίλισσας ο κόμης του Ρίβερς συνόδευσε τον νεαρό βασιλιά στο Λονδίνο με 2.000 άνδρες, ενώ τη συνοδεία του Ριχάρδου και του Μπάκινγκχαμ αποτελούσαν 600 άντρες. Ο νεαρός βασιλιάς πήγε νότια στο Στράτφορντ, όπου ο Ριχάρδος συνέλαβε τον κόμη του Ρίβερς, τον ανηψιό του Ρίτσαρντ Γκρέυ και τον Τόμας Βώγκαν (1410-1483) και τους μετέφερε στο Kάστρο του Πόντεφρακτ. Οι άντρες εκτελέστηκαν για προδοσία κατά του κηδεμόνα Ριχάρδου, ύστερα από δίκη υπό την προεδρία του Ερρίκου Πέρσι, 4ου κόμη του Νορθάμπερλαντ. Μετά την εκτέλεση ο Ριχάρδος και ο Μπάκινγκχαμ μετακινήθηκαν στο Στράτφορντ για να συναντήσουν τον νεαρό βασιλιά, όπου ο Ριχάρδος πληροφόρησε τον ανηψιό του για τη συνωμοσία που έγινε σε βάρος του για να του στερήσουν τον τίτλο του κηδεμόνα, καθώς και για την τιμωρία των συνωμοτών. Ο Ριχάρδος συνόδευσε τον νεαρό βασιλιά στο Λονδίνο με 2.000 οπλισμένους άντρες, όπου αρχικά μεταφέρθηκε στα διαμερίσματα του επισκόπου, και κατόπιν με πρόταση του Μπάκινγκχαμ μετακινήθηκε στον Πύργο του Λονδίνου, εκεί όπου οι βασιλιάδες περίμεναν τη στέψη τους. Όταν άκουσε τα νέα η πρώην βασίλισσα στις 30 Απριλίου για τη σύλληψη του αδελφού της κατέφυγε στο Αββαείο του Ουέστμινστερ, όπου ενώθηκε με τον γιο της από τον πρώτο γάμο Τόμας Γκρέυ, 1ο μαρκήσιο του Ντόρσετ, τις πέντε κόρες της και τον μικρότερο γιο της Ριχάρδο, δούκα της Υόρκης.
Ο Ριχάρδος έγραψε στις 10 Ιουνίου στον Ραλφ και στον λόρδο του Νέβιλ ζητώντας προστασία επειδή η βασίλισσα σχεδίαζε να τον δολοφονήσει. Σε συνέλευση που έγινε στις 13 Ιουνίου στον Πύργο του Λονδίνου ο Ριχάρδος κατηγόρησε τον Χέιστινγκς για συνωμοσία εναντίον του με τους Γούντβιλ και την Τζέιν Σορ (1445-1527), ερωμένη του Χέιστινγκς, και τον Τόμας Γκρέυ για συνεργασία. Ο Τόμας Μορ αναφέρει ότι ο Χέιστινγκς μεταφέρθηκε στο συμβούλιο και στη συνέχεια εκτελέστηκε ενώ άλλοι όπως ο Τόμας Στάνλεϊ και ο Τζων Μόρτον, επίσκοπος του Έλι, συνελήφθησαν. Ο Ριχάρδος με διάταγμα έθεσε τη χήρα του Χέιστινγκς Κατερίνα υπό την προστασία του, ενώ ο επίσκοπος Μόρτον τοποθετήθηκε στη συνοδεία της. Η Ελισάβετ συμφώνησε στις 16 Ιουνίου να παραδώσει τον δούκα της Υόρκης στον αρχιεπίσκοπο του Καντέρμπερι για να βρεθεί στη στέψη του αδελφού του στις 22 Ιουνίου. Ένας κληρικός ακούγεται ότι πληροφόρησε τον Ριχάρδο ότι ο γάμος του Εδουάρδου Δ΄ με την Ελισάβετ Γούντβιλ ήταν παράνομος επειδή είχε παντρευτεί πρωτύτερα την Ελεονώρα Μπάτλερ, χωρίς να έχει πάρει διαζύγιο, συνεπώς τα παιδιά του ήταν μπάσταρδα. Η πληροφορία όπως αναφέρει στα απομνημονεύματά του ο Γάλλος διπλωμάτης Φίλιππος ντε Κομίν δόθηκε από τον Ρόμπερτ Στίλινγκτον (1420-1491), επίσκοπο του Μπαθ και της Ουαλίας. Σε κήρυγμα έξω από τον καθεδρικό ναό του Αγίου Παύλου στις 22 Ιουνίου, ένας ιερέας δήλωσε ότι τα παιδιά του Εδουάρδου Δ΄ ήταν νόθα και ο Ριχάρδος ήταν ο νόμιμος βασιλιάς. Οι κάτοικοι του Λονδίνου, οι ευγενείς και οι αστοί έκαναν αίτημα να ανέβει ο Ριχάρδος στον θρόνο, ο οποίος δέχτηκε στις 26 Ιουνίου και στέφτηκε στις 6 Ιουλίου βασιλιάς στο Αββαείο του Ουέστμινστερ. Ο τίτλος του βασιλιά της Αγγλίας κατοχυρώθηκε τον Ιανουάριο του 1484 στον Ριχάρδο και από το Κοινοβούλιο της Αγγλίας.
Αντρέι Τσικατίλο
Καριέρα
Ο Τσικατίλο ήταν αρκετά αναποτελεσματικός ως δάσκαλος. Παρόλο που είχε τις γνώσεις στα μαθήματα που δίδασκε, σπάνια κατάφερνε να κρατήσει την τάξη του πειθαρχημένη, και τακτικά έπεφτε θύμα κοροϊδίας από τους μαθητές του που εκμεταλλεύονταν την τίμια φύση του.
Ριχάρδος Γ΄ της Αγγλίας
Βασιλιάς της Αγγλίας
Οι δυο μικροί πρίγκηπες, αν και ήταν στον Πύργο του Λονδίνου την εποχή της στέψης του Ριχάρδου Γ΄, εξαφανίστηκαν μυστηριωδώς το καλοκαίρι του 1483. Ο Ριχάρδος Γ΄ κατηγορήθηκε από όλους ότι δολοφόνησε τον Εδουάρδο και τον μικρό αδελφό του, αλλά όπως φαίνεται από μετέπειτα πηγές όπως τα έργα του Σαίξπηρ, υπάρχουν μεγάλα ερωτηματικά. Πολλές πηγές περιγράφουν άλλους ύποπτους ως δολοφόνους, όπως τον κόμη του Μπάκινγκχαμ ή τον Ερρίκο Τυδώρ. Ο Ριχάρδος και η Άννα μετά τη στέψη τους ξεκίνησαν περιοδείες σε ολόκληρη τη χώρα για να συναντήσουν τους υπηκόους τους. Στο ταξίδι ίδρυσαν το "Κολέγιο του βασιλιά" και το "Κολέγιο της βασίλισσας" στο Πανεπιστήμιο του Κέιμπριτζ και έκαναν δωρεές στην εκκλησία. Ο Ριχάρδος στη συνέχεια σχεδίασε να ιδρύσει ένα μεγάλο παρεκκλήσι στο Γιορκ Μίνστερ με περισσότερους από 100 ιερείς, ίδρυσε δε επίσης και το "Κολέγιο των Όπλων".
Αντρέι Τσικατίλο
Παραπομπές
Κατηγορία:Ουκρανοί εγκληματίες Κατηγορία:Σοβιετικοί κατά συρροή δολοφόνοι Κατηγορία:Εκτελεσθέντες για ποινικά εγκλήματα Κατηγορία:Παιδική σεξουαλική κακοποίηση
Ριχάρδος Γ΄ της Αγγλίας
Εξέγερση του δούκα του Μπάκινγκχαμ
thumb|right|250px|Αργυρό groat του Ριχάρδου Γ΄. Επιγρ.: RICARD DI GRA REX ANGL & FRANC.
Το 1483 ακολούθησε νέα εξέγερση εναντίον του Ριχάρδου Γ΄ από δυσαρεστημένους ευγενείς, πρώην οπαδούς του Εδουάρδου Δ΄ και του Οίκου της Υόρκης. Η συνωμοσία ξεκίνησε ως συμμαχία Γούντβιλ και Μπωφόρ με αρχηγό τον πρώην σύμμαχο του Ριχάρδου Γ΄, Ερρίκο Στάφφορντ, 2ο δούκα του Μπάκινγκχαμ. Ο Βρετανός ιστορικός Κλιφ Ντέηβις (γεν. 1939) υποστηρίζοντας τον Ριχάρδο σημειώνει ότι "μονάχα το επόμενο Κοινοβούλιο έφερε τον Μπάκινγκχαμ στο επίκεντρο των γεγονότων" και οι ευγενείς κινήθηκαν από "προσωπικό συμφέρον να επαναφέρουν στην εξουσία την οικογένεια του Εδουάρδου". Είναι προφανές ότι ήθελαν να εκθρονίσουν τον Ριχάρδο Γ΄ και να επαναφέρουν τον Εδουάρδο Ε΄, αλλά επειδή κυκλοφόρησαν φήμες ότι ο Εδουάρδος και ο μικρότερος αδελφός του δολοφονήθηκαν από τον Ριχάρδο, ο Μπάκινγκχαμ σχεδίαζε να φέρει από την εξορία τον Ερρίκο Τυδώρ και να τον παντρέψει με την Ελισάβετ της Υόρκης, μεγαλύτερη κόρη του Εδουάρδου Δ΄. Τονίζει ωστόσο ότι η πληροφορία προέρχεται από το Κοινοβούλιο του 1484 γι' αυτό πρέπει να εξεταστεί με προσοχή. Ο Μπάκινγκχαμ συγκρότησε στρατό από τα εδάφη του στην Ουαλία και το Μαρτς, και ο Ερρίκος Τυδώρ που ήταν στη Βρετάνη είχε τη στήριξη του Βρετόνου θησαυροφύλακα Πιερ Λαντέ, ο οποίος ήθελε να νικήσει ο Μπάκινγκχαμ για να προχωρήσει η συμμαχία ανάμεσα στην Αγγλία και τη Βρετάνη.
Τα πλοία του Ερρίκου Τυδώρ έπεσαν σε καταιγίδα και επέστρεψαν στη Βρετάνη, ο δε Ερρίκος έμεινε μια εβδομάδα στο Πλύμουθ μέχρι να μάθει τη συντριβή του Μπάκινγκχαμ. Ο στρατός του Μπάκινγκχαμ παρασύρθηκε από την καταιγίδα και παγιδεύτηκε από τις δυνάμεις του Ριχάρδου Γ΄, και ο ίδιος προσπάθησε να δραπετεύσει αλλά συνελήφθη. Ο Μπάκινγκχαμ καταδικάστηκε για προδοσία και αποκεφαλίστηκε στις 2 Νοεμβρίου στο Σώλσμπερι, και η χήρα του Αικατερίνη Γούντβιλ παντρεύτηκε τον Τζάσπερ Τυδώρ, θείο του Ερρίκου Τυδώρ, και οργάνωσε νέα εξέγερση. Ο Ριχάρδος Γ΄ πρότεινε στρατιωτική υποστήριξη στον αδύναμο Πιερ Λαντέ, αντιβασιλιά του Φραγκίσκου Β΄ της Βρετάνης, για να του παραδώσει σε αντάλλαγμα τον Ερρίκο Τυδώρ. Ο Ερρίκος δραπέτευσε στο Παρίσι και έγινε δεκτός από την αντιβασίλισσα Άννα της Γαλλίας, που του πρόσφερε στρατό για επίθεση στην Αγγλία (1485). Η γαλλική κυβέρνηση υπενθύμισε στον Ριχάρδο τη Συμφωνία του Πικινί, την άρνησή του να δεχτεί γαλλική σύνταξη και ότι δεν είχε κανένα συμφέρον να φιλοξενήσει κάποιον εχθρό του στη Γαλλία.
Μάχη του Μπόσγουορθ
thumb|right|250px|Ο θάνατος του Ριχάρδου Γ΄ στη μάχη του Μπόσγουορθ όπως φαίνεται σε μια απεικόνιση του 18ου αιώνα Ο Ριχάρδος συνάντησε τις λιγότερες δυνάμεις του Ερρίκου Τυδώρ στις 22 Αυγούστου 1485 στη μάχη του Μπόσγουορθ Φιλντ, ιππεύοντας ένα λευκό άλογο. Το μέγεθος του στρατού του Ριχάρδου εκτιμάται σε 8.000 άντρες και του Ερρίκου σε 5.000, αλλά τα ακριβή νούμερα δεν είναι γνωστά, το βέβαιο δε είναι ότι οι βασιλικές δυνάμεις ήταν μεγαλύτερες. Η κραυγή του βασιλιά "Προδοσία!" λίγο πριν την πτώση του δείχνει ότι τον εγκατέλειψαν ο σερ Ουίλλιαμ Στάνλεϊ και ο Χένρι Πέρσι, 4ος κόμης του Νορθάμπερλαντ. Ο ρόλος του κόμη του Νορθάμπερλαντ είναι ασαφής, καθώς η θέση του ήταν πίσω από τη γραμμή του βασιλιά και δεν μπορούσε να προχωρήσει χωρίς βασιλική πρόοδο. Η δυσκολία να προχωρήσει ο στρατός από τα φυσικά εμπόδια και η αδυναμία επικοινωνίας είχαν πραγματικά σημαντική συμβολή στην αποτυχία. Η σύζυγος του λόρδου του Στάνλεϊ Μαργαρίτα Μπωφόρ, παρά το ότι ήταν πρώην οπαδός του Εδουάρδου Δ΄, ήταν μητέρα του Ερρίκου Τυδώρ, και η αδράνεια που έδειξε ο Στάνλεϊ στη μάχη και η συμμετοχή του αδελφού του στο πλευρό του Τυδώρ είχαν μεγάλο ρόλο στην ήττα. Ο θάνατος του Τζων Χάουαρντ, δούκα του Νόρφολκ, του πιο στενού συνεργάτη του Ριχάρδου Γ΄, έφερε μεγάλη απογοήτευση στον βασιλιά, που αποφάσισε να κάνει μια έφοδο ιππικού βαθιά στις εχθρικές γραμμές με στόχο τον ίδιο τον Ερρίκο Τυδώρ και το γρηγορότερο τερματισμό της μάχης.
Ο Ιταλός επίσημος ιστορικός του Ερρίκου Τυδώρ Πολύδωρος Βιργίλιος (περίπου 1470-1555) σημειώνει ότι "ο βασιλιάς Ριχάρδος σκοτώθηκε πολεμώντας μόνος του απέναντι σε όλους τους εχθρούς του". Το γυμνό του σώμα μεταφέρθηκε στο Λέστερ δεμένο σε ένα άλογο και οι πρώτες πηγές γράφουν ότι εμφανίστηκε στην εκκλησία του Ευαγγελισμού της Θεοτόκου του Νιούαρκ πριν ταφεί στην εκκλησία των Γκρεϊφράιαρς του Λέστερ. Ο Ερρίκος Ζ΄ πλήρωσε 50 λίρες για να του κατασκευάσει ένα μαρμάρινο και αλαβάστρινο μνημείο. Η παράδοση λέει ότι την εποχή της Διάλυσης των Μοναστηριών το σώμα του ρίχτηκε στον ποταμό Σόαρ, ενώ σύμφωνα με άλλη παράδοση ένας λίθος ήταν ορατός το 1612 σε έναν κήπο από την πλευρά της μονής των Γκρεϊφράιαρς. Η ακριβής θέση δεν ήταν γνωστή για περισσότερα από 400 χρόνια, μέχρι το 2012 που οι αρχαιολογικές ανασκαφές βρήκαν τον κήπο και την εκκλησία των Γκρεϊφράιαρς. Υπήρχε μια μεγάλη πέτρα στην χορωδία του καθεδρικού ναού πριν αντικατασταθεί από τον τάφο του βασιλιά και μια πέτρα στη Μπόου Μπριτζ (Τοξωτή Γέφυρα), στο σημείο όπου η παράδοση εσφαλμένα αναφέρει ότι η σορός του ρίχτηκε στον ποταμό. Άλλη παράδοση αναφέρει ότι ένας προφήτης λίγο πριν τη μάχη είπε στον Ριχάρδο "όταν το σπιρούνι του αλόγου σου σπάσει στη μάχη το κεφάλι σου θα διαλυθεί στην επιστροφή". Το σπιρούνι του έσπασε στην πέτρα της Μπόου Μπριτζ, όταν δε το σώμα του κατόπιν μεταφέρθηκε στη ράχη του αλόγου το κεφάλι του έσπασε από την ίδια πέτρα. Ο Ερρίκος Τυδώρ διαδέχθηκε τον Ριχάρδο ως Ερρίκος Ζ΄ της Αγγλίας, αφού παντρεύτηκε την Ελισάβετ της Υόρκης, ανηψιά του Ριχάρδου Γ΄.
Διαδοχή
thumb|right|250px|Ο μπρούτζινος κάπρος που θεωρείται ότι τον φορούσε οπαδός του Ριχάρδου Γ΄ Ο Ριχάρδος και η Άννα είχαν έναν γιο, τον Εδουάρδο του Μίντλεχαμ, που γεννήθηκε μεταξύ 1474-1476, δημιουργήθηκε δε για λογαριασμό του η κομητεία του Σώλσμπερι στις 15 Φεβρουαρίου 1478. Ο Εδουάρδος του Μίντλεχαμ πέθανε τον Απρίλιο του 1484, ενώ είχε γίνει πρίγκηπας της Ουαλίας στις 8 Σεπτεμβρίου 1483 και ανακηρυχθεί διάδοχος του θρόνου δυο μήνες νωρίτερα. Ο Ριχάρδος Γ΄ είχε άλλα δυο νόθα παιδιά: τον Ιωάννη του Γκλόστερ που διορίστηκε διοικητής του Καλαί (1485), και την Αικατερίνη Πλανταγενέτη που παντρεύτηκε τον Ουίλλιαμ Χέρμπερτ, 2ο κόμη του Πέμπροουκ (1484). Δεν είναι γνωστά τα ονόματα των μητέρων τους ούτε οι ημερομηνίες στις οποίες γεννήθηκαν, αλλά το ότι η Αικατερίνη είχε ηλικία γάμου το 1484 και ο Ιωάννης είχε την ηλικία να στεφτεί ιππότης στο Γιορκ Μίνστερ (1483) και να γίνει διοικητής του Καλαί (1485) δείχνουν ότι ήταν νόθα παιδιά του Ριχάρδου από την εφηβική του ηλικία. Δεν υπάρχει καμιά ένδειξη για απιστία του Ριχάρδου Γ΄ στη νόμιμη σύζυγο του Άννα Νέβιλ, που την παντρεύτηκε 20 ετών.